Tsongkhapa

Sünd

Sündis Amdo (A-mdo) provintsis Kukunori järve lähedal Tsong Khas. Kutsutakse austavalt "Je (Dze) Rinpoche" (Rje Rin-bo-che).   
Auväärsete laamade elulugusid käsitlevaid tekste nimetatakse "namtar" (rnam-thar, tiibeti keeles phyi'i rham thar)ehk "Virgumisele juhtivad lood", kus antakse illustreeriv näide, kuidas tekstis kirjeldatud kangelane saavutas valgustatuse, eesmärgiks on innustada teksti lugejat järgima ikka sama teed.
Tsongkhapa elulugu kuulub just namtari kategooria tekstide hulka. 
Tsongkhapa elulugu räägib: juba Buddha Šākjamuni ajal olevat Tsongkhapa noores eas annetanud Buddhale kristalse palvekee, mille eest vastutasuks sai merekarbi. Buddha kutsus oma õpilase Ananda ja teatas tolle juuresolekul, et lahke annetaja Tsongkhapa sünnib järgmises elus Tiibetis, rajab Gandeni kloostri, asetab Buddhale pähe kuldse krooni ja paneb Buddha (Dharma) õpetuse taas Tiibetis vohama. Lõpetuseks andis Buddha poisile ka tulevase nime, mis talle pannakse järgmises elus, Sumati Kirti ehk Losang Drakpa (Blo-bzang grags-pa, Lozang-dragpa).
Enne Tsongkhapa sündi oli mitmeid imelisi endeid, mis andsid märku tema peatse sünni kohta. Tema vanemad nägid väidetavalt korduvalt tähenduslikke unenägusid, et nende sündiv laps on Avalokiteshvara, Mandzjushri ja Vadzrapani kehastus. Tema tulevane õpetaja ja guru Chojey Dondrub-rinchen (Chos-rje Don-grub rin-chen) sai Tsongkhapa sünni kohta teada Jamāntakalt, kes talle ütles seda isiklikult tema n-ö kaemusvisioonis. Raevukas jumalus lubas tulla isiklikult Amdosse, et saada tema õpilaseks.
Nabanööri läbilõikamisel kukkus paar tilka verd maapinnale ja neist olevat kasvanud imeilus valge sandlipuu, jämeda tüve ja 100 000 igihalja lehega. 100 000 (kumbum) on Tiibeti budismis arv, millega armastatakse spekuleerida, kuid mis ei tähenda mitte alati täpset aritmeetilist hulka.
Igal lehel, mis puul kasvas, oli Buddha Sinhanada (Seng-ge sgra) kujutis. Puu tüvel ja okstel olid tiibetikeelsed silbid. 
Tsongkhapa sündis neljanda lapsena kuue venna hulgas. Kohta, kus ta sündis ja kus teda emaga ühendav nabanöör läbi lõigati, sinna olevat kasvanud kummaline sandlipuu. Igal lehel oli Buddha Sinhanada (Sangs-rgyas Seng-ge sgra) kujutis. Paik, kus see juhtus, kannab nime Kumbum (sKu-‘bum) (100 000 kujutist). Hiljem ehitati samasse paika gelugi klooster KumBum. Hiinlaste okupatsioonivägede poolt saeti imeline sandlipuu maha, Burjaadi rahvusest Vene maadeuurija ja tibetoloog Gombožab Tsöbikov tõi kloostrit külastades 1900. aastal kaasa mõned lehed, mida kohalikud KumBumi laamad müüsid palveränduritele raha eest. Neil lehtedel olid tiibeti tähed. Samuti tegi ta kuulsast sandlipuust fotosid mis on säilinud meie päevini. 
Päev pärast Tsongkhapa ilmaletulekut saatis Chojey Dondrub-rinchen oma tulevase kuulsa õpilase vanematele annetused Buddha kuju ja kirja.

Lapsepõlv

Elulugu väidab, et Tsongkhapa oli ebatavaline laps, imeline. Mitte kunagi ei käitunud ta valesti, oli väga arukas ja tark ning tahtis pidevalt õppida, et omandada aina enam teadmisi. Tema isa kutsus külla Chojey Dondrub-rincheni ja laama tegi ettepaneku, et hoolitseb lapsukese hariduse eest, millega vanemad meelsasti nõustusid.
Ilmaliku tõotused (sanskriti keeles upasaka) võttis vastu 3-aastaselt IV Karmapa (1340–1383), Rolpey Dorje (Rol-pa'i Rdo-rje) juhendamisel ja sai nimeks "Kunga Nyingpo" (Kun-dga' Snying-po).
Väike Tsongkhapa õppis oma guru]] käe all edukalt. Talle piisas vaid Chojey lugemise jälgimisest, kui ta mõistis kohe kõike ja omandas väidetavalt hetkega lugemisvõime, ilma et oleks pidanud sellele aega kulutama.
Selle aja jooksul õpetas tema esimene guru Chojey Dondrub-rinchen Tsonkhapale ka viie Tšakrasamvara olemuse ehk aspekti (Dril-bu lha-lnga), Hevajra, Jamāntaka, ja Vadžrapani võimustamist. Seitsmeaastasena oli ta selgeks õppinud terve rituaalide hulga, oli läbi teinud Tšakrasamvara ritriidi ja pühendumise ning oli juba võimeline looma visioonis ja kaemuses Vadžrapani kui jumaluse kuju ja seisundeid.
Sel ajal nägi ta unes ka Atišat (Jo-bo rJe dPal-ldan A-ti-sha) (982–1054), mida gelugi koolkond loeb märgiks, et Tsongkhapal oli õige arusaam Buddha Dharmast ja tänu sisekaemuse teel omandatud tarkusele reformeerib Buddha õpetuse Tiibetis, nagu kunagi Atiša seda tegi.
Seitsmeaastaselt võttis vastu esimese mungatõotuse oma gurult ja sai nime Lozang-dragpa.

Täiskasvanuiga

Tsongkhapa õppis Amdos kuni 16. eluaastani ja suundus siis Kesk-Tiibetisse U-tsangi (dBus-gtsang).
Pärast lahkumist Amdost ei külastanud Tsongkhapa enam kunagi oma kodukanti. Tema esimene õpetaja ja guru Chojey Dondrub-rinchen veetis kogu elu Amdos, kus ta rajas Jakyungi kloostri (Bya-khyung dGon-pa), mis jääb KumBumist lõunasse.
Reformimise idee tuli Tsongkhapale tänu (kadampa (Bka'-gdams-pa, kasutusel on ka sõna –kadam), traditsioonile, mille tõi Tiibetisse Atiśa.

Ennustus

Kauges tulevikus sünnib Tsongkhapa üheteistkümnenda Buddhana neist 1000 Buddhast, kes meie maailma peavad ilmuma. Buddha Shakjamuni oli neljas ja järgmine saabuv Buddha Maitreia on arvult viies.  
Kuigi Tiibetis eksisteerib veel paralleelselt teine versioon, mis levinud massiliselt, kus öeldakse, et Tsongkhapa nagu Buddha Shakjamuni omal ajal vaibus ära nirvaanasse ega sünni enam iial ümber.
mahajaana